Другая рыса – унікальная сярод літаратур свету полілінгвістычнасць і мульцікультурнасць. Я не ведаю іншай літаратуры, якая стваралася б на такой вялікай колькасці моў. Людзі, якія нараджаліся на нашай зямлі, якія любілі яе, лічылі крэўнай, ведалі, як тут жыць. Яны асэнсоўвалі яе будзень, мінуўшчыну і будучыню і фармулявалі іх у слове. Гэтыя людзі пісалі на розных мовах: па-польску, па-руску, па-беларуску, на ідыш.